b'\n_START_ARTICLE_\nVilmos Gall\xc3\xb3\n_START_SECTION_\nSeuraura\n_START_PARAGRAPH_\nGall\xc3\xb3 muutti kotimaastaan Ruotsiin ja siirtyi Fleminsbergs IK:n junioreihin jo 13-vuotiaana. H\xc3\xa4n jakoi kaudella 2010\xe2\x80\x932011 seuran J18-junioreiden sis\xc3\xa4isen pistep\xc3\xb6rssin voiton Rasmus Vellosen kanssa tehoilla 10+12=22. Kaudella 2011\xe2\x80\x932012 Gall\xc3\xb3 voitti Flemingsbergin sis\xc3\xa4isen tehotilaston lukemalla +18. Kaudella 2012\xe2\x80\x932013 h\xc3\xa4n sijoittui tehoilla 23+36=59 koko J18 Elitin pistep\xc3\xb6rssiss\xc3\xa4 toiseksi edell\xc3\xa4\xc3\xa4n vain Clemensn\xc3\xa4s HC:n Anton Mella. Gall\xc3\xb3 voitti my\xc3\xb6s joukkueensa sis\xc3\xa4isen tehotilaston lukemalla +21, kuten my\xc3\xb6s J20-junioreissa lukemalla +9._NEWLINE_Kaudeksi 2013\xe2\x80\x932014 Gall\xc3\xb3 siirtyi Link\xc3\xb6ping HC:n J20-junioreihin. Noin puolet kaudestaan h\xc3\xa4n pelasi kuitenkin seuran J18-junioreissa, joissa Gall\xc3\xb3 voitti kauden p\xc3\xa4\xc3\xa4tteeksi J18 Allsvenskanin hopeaa. Kauden 2014\xe2\x80\x932015 p\xc3\xa4\xc3\xa4tteeksi h\xc3\xa4n voitti J20 SuperElitin pronssia._NEWLINE_Kaudella 2015\xe2\x80\x932016 Gall\xc3\xb3 nousi Link\xc3\xb6pingin SHL-joukkueeseen. H\xc3\xa4n debytoi miesten p\xc3\xa4\xc3\xa4sarjatasolla 23. elokuuta 2015 Mestarien liigan avauskierroksella sveitsil\xc3\xa4ist\xc3\xa4 SC Berni\xc3\xa4 vastaan. Gall\xc3\xb3 sai tililleen ensimm\xc3\xa4isen SHL-ottelunsa runkosarjan avauskierroksella 16. syyskuuta 2015 Djurg\xc3\xa5rdens IF:\xc3\xa4\xc3\xa4 vastaan. H\xc3\xa4n j\xc3\xa4i ottelussa kuitenkin ilman peliaikaa. Ensimm\xc3\xa4iset j\xc3\xa4\xc3\xa4aikansa SHL:ss\xc3\xa4 Gall\xc3\xb3 sai seuraavassa ottelussa 19. syyskuuta 2015 R\xc3\xb6gle BK:ta vastaan, jolloin h\xc3\xa4n sai peliaikaa 33 sekuntia. Gall\xc3\xb3n SHL-uran avausmaali syntyi h\xc3\xa4nen kymmenenness\xc3\xa4 ottelussaan 27. lokakuuta 2015 Lule\xc3\xa5 HF:n Joel Lassinantin taakse. Gall\xc3\xb3n osuma j\xc3\xa4i Link\xc3\xb6pingin 3\xe2\x80\x932-voittoon p\xc3\xa4\xc3\xa4ttyneen ottelun ratkaisumaaliksi. Kaikkiaan h\xc3\xa4nen tulokaskautensa toi 41 runkosarja-, nelj\xc3\xa4ss\xc3\xa4 playoff- ja nelj\xc3\xa4ss\xc3\xa4 CHL-ottelussa tehot 5+4=9. Gall\xc3\xb3 pelasi ison osan kaudestaan viel\xc3\xa4 my\xc3\xb6s Link\xc3\xb6pingin J20-junioreissa._NEWLINE_Kes\xc3\xa4kuussa 2016 Gall\xc3\xb3 teki Link\xc3\xb6pingin kanssa kolmivuotisen SHL-sopimuksen. H\xc3\xa4n teki kaudella 2016\xe2\x80\x932017 50 runkosarja- ja kuudessa playoff-ottelussa tehot 3+6=9 sek\xc3\xa4 kymmeness\xc3\xa4 CHL-ottelussa kolme maalia. Gall\xc3\xb3 siirtyi kaudeksi 2017\xe2\x80\x932018 vuoden mittaisella sopimuksella sarjatasoa alemmas HockeyAllsvenskan-joukkue Timr\xc3\xa5 IK:hon. H\xc3\xa4n jakoi seitsem\xc3\xa4ll\xc3\xa4 sy\xc3\xb6tt\xc3\xb6pisteell\xc3\xa4\xc3\xa4n SHL:n nousukarsintasarjan sy\xc3\xb6tt\xc3\xb6p\xc3\xb6rssin voiton Anton Wedinin kanssa. Gall\xc3\xb3 voitti my\xc3\xb6s sarjan tehotilaston lukemalla +9. Seitsem\xc3\xa4nness\xc3\xa4 karsintasarjan ottelussa 6. huhtikuuta 2019 vieraissa Karlskrona HK:ta vastaan h\xc3\xa4n teki Timr\xc3\xa5n 0\xe2\x80\x932-voittoon p\xc3\xa4\xc3\xa4ttyneen ottelun ratkaisumaalin. Gall\xc3\xb3n osuma ratkaisi joukkueelle lopulta sarjanousun SHL:\xc3\xa4\xc3\xa4n. Toukokuussa 2018 h\xc3\xa4n teki Timr\xc3\xa5n kanssa vuoden mittaisen jatkosopimuksen. Gall\xc3\xb3 teki kaudella 2018\xe2\x80\x932019 SHL:n yhden kauden piste-enn\xc3\xa4tyksens\xc3\xa4 tehoilla 9+9=18. Timr\xc3\xa5n kausi p\xc3\xa4\xc3\xa4ttyi kuitenkin putoamiseen takaisin Allsvenskaniin._NEWLINE_Kaudeksi 2019\xe2\x80\x932020 Gall\xc3\xb3 siirtyi kaksivuotisella sopimuksella SM-liigajoukkue KooKoohon.\n_START_SECTION_\nMaajoukkueura\n_START_PARAGRAPH_\nGall\xc3\xb3 edusti Unkaria MM-kilpailuissa vuonna 2016. H\xc3\xa4net valittiin Slovakiaa vastaan pelatun avausottelun p\xc3\xa4\xc3\xa4tteeksi joukkueensa ottelun parhaaksi pelaajaksi. Gall\xc3\xb3 pelasi my\xc3\xb6s IA-divisioonan MM-kilpailuissa vuosina 2017, 2018 ja 2019, joista vuoden 2018 turnauksessa h\xc3\xa4n oli kolmella sy\xc3\xb6tt\xc3\xb6pisteell\xc3\xa4\xc3\xa4n Unkarin paras sy\xc3\xb6tt\xc3\xa4j\xc3\xa4 J\xc3\xa1nos H\xc3\xa1rin kanssa. Gall\xc3\xb3 pelasi my\xc3\xb6s Pyeonchangin olympiakisojen 2018 karsinnoissa, jolloin h\xc3\xa4n jakoi kahdella osumallaan joukkueensa sis\xc3\xa4isen maalip\xc3\xb6rssin voiton kolmen muun pelaajan kanssa._NEWLINE_Gall\xc3\xb3 pelasi my\xc3\xb6s alle 20-vuotiaiden IB-divisioonan MM-kilpailuissa vuonna 2015, jolloin h\xc3\xa4n toimi Unkarin varakapteenina. Gall\xc3\xb3 pelasi my\xc3\xb6s IIA-divisioonan MM-kilpailuissa vuosina 2014 ja 2016, joista molemmat turnaukset p\xc3\xa4\xc3\xa4ttyiv\xc3\xa4t kultaan. Gall\xc3\xb3 voitti tehoilla 7+4=11 ensimm\xc3\xa4isen turnauksen maalip\xc3\xb6rssin ja jakoi Unkarin sis\xc3\xa4isen pistep\xc3\xb6rssin voiton \xc3\x81ron K\xc3\xb6nczein kanssa. H\xc3\xa4n voitti my\xc3\xb6s turnauksen tehotilaston lukemalla +10 ja valittiin joukkueensa parhaaksi pelaajaksi. Vuoden 2016 turnauksessa Gall\xc3\xb3 jakoi pistep\xc3\xb6rssin voiton Viron Vadim Vasjonkinin kanssa tehoilla 6+7=13 ja voitti tehotilaston lukemalla +14. H\xc3\xa4net valittiin turnauksen parhaaksi hy\xc3\xb6kk\xc3\xa4\xc3\xa4j\xc3\xa4ksi._NEWLINE_Gall\xc3\xb3 pelasi my\xc3\xb6s alle 18-vuotiaiden IB-divisioonan MM-kilpailuissa vuonna 2014, jolloin h\xc3\xa4n voitti kultaa ja jakoi koko turnauksen pistep\xc3\xb6rssin voiton joukkuetoverinsa Zsombor Kissin kanssa tehoilla 6+5=11.\n_START_SECTION_\nMuuta\n_START_PARAGRAPH_\nGall\xc3\xb3n isoveli Ill\xc3\xa9s ja pikkuveli Oliver ovat pelanneet my\xc3\xb6s j\xc3\xa4\xc3\xa4kiekkoa. Heist\xc3\xa4 Oliver pelaa nyky\xc3\xa4\xc3\xa4n Ruotsissa maalivahtina Vallentuna BK:n J20-junioreissa.'